
Către,




BIROUL PERMANENT AL



CAMEREI DEPUTAŢILOR
Vă înaintăm, alăturat, raportul comun asupra propunerii legislative pentru modificarea şi completarea art. 27 al Legii nr.241/2006 privind serviciul de alimentare cu apă şi de canalizare, transmisă Comisiei pentru administraţie publică şi amenajarea teritoriului și Comisiei pentru industrii şi servicii pentru dezbatere în fond, în procedură obişnuită, cu adresa nr. Plx.380 din 26 septembrie 2016.
	PREŞEDINTE,
	PREŞEDINTE,



	Victor Paul DOBRE
	Iulian IANCU 




PARLAMENTUL ROMÂNIEI

CAMERA DEPUTAŢILOR
	Comisia pentru administraţie publică şi amenajarea teritoriului

rAPORT COMUN 
asupra 

propunerii legislative pentru modificarea şi completarea art. 27 al Legii nr.241/2006 privind serviciul de alimentare cu apă şi de canalizare 
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia pentru industrii și servicii, au fost sesizate spre dezbatere în fond, în procedură obişnuită asupra propunerii legislative pentru modificarea şi completarea art. 27 al Legii nr.241/2006 privind serviciul de alimentare cu apă şi de canalizare transmisă cu adresa nr. Plx.380 din 26 septembrie 2016 înregistrată cu nr.4c-6/399 din 27 septembrie 2016, și respectiv cu nr.4c-3/380 din 27 septembrie 2016.
Senatul în calitate de primă Cameră sesizată a respins  propunerea legislativă în şedinţa din 20 septembrie 2016.

Potrivit prevederilor art.75 din Constituţia României, republicată şi ale art.92 alin (9) pct.1 din Regulamentul Camerei Deputaţilor, republicat,  Camera Deputaţilor este Cameră decizională.

La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.351/13.04.2016).
· punctul de vedere negativ al Guvernului României transmis cu adresa nr.1666/6.09.2016.
Propunerea legislativă are ca obiect de reglementare modificarea şi completarea art. 27 al Legii nr.241/2006 privind serviciul de alimentare cu apă şi de canalizare, în sensul introducerii unor noi dispoziţii referitoare la drepturile şi obligaţiile operatorilor, care exercită dreptul de trecere pentru utilităţi, în situaţia executării lucrărilor de utilităţi noi, retehnologizare, revizii, reparaţii şi intervenţii la avarii.
Potrivit prevederilor art.61 şi art.63 din Regulamentul Camerei Deputaţilor, republicat, examinarea proiectului de Lege a avut loc în şedinţe separate.

Comisia pentru industrii şi servicii şi-a desfăşurat lucrările în data de 4 octombrie 2016. Din numărul total de 18 membri ai Comisiei pentru industrii şi servicii au participat la şedinţă 18 deputaţi.

 Comisia pentru administraţie publică şi amenajarea teritoriului şi-a desfăşurat lucrările în data de 25 octombrie 2016. Din numărul total de 20 membri ai Comisiei pentru administraţie publică şi amenajarea teritoriului au participat la şedinţă 16 deputaţi.
La dezbateri a participat în conformitate cu prevederile art.55 din Regulamentul Camerei Deputaţilor, republicat, în calitate de invitat, domnul Doru Ciocan-Președintele Autorității Naționale de Reglementare pentru Serviciile Comunitare.
       În urma dezbaterilor şi a opiniilor exprimate, membrii celor două Comisii sesizate în fond au hotărât  cu unanimitate de voturi respingerea propunerii legislative pentru modificarea şi completarea art. 27 al Legii nr.241/2006 privind serviciul de alimentare cu apă şi de canalizare deoarece obiectul de reglementare al acestei propuneri legislative se regăsește în totalitate în cuprinsul raportului comun asupra PL.x 674/2015, proiect de Lege pentru modificarea şi completarea Legii serviciilor comunitare de utilităţi publice nr.51/2006, raport adoptat de Comisia pentru industrii şi servicii și Comisia pentru administraţie publică şi amenajarea teritoriului în data de 4 octombrie 2016. Raportul comun al celor două Comisii a fost adoptat de plenul Camerei Deputaților în data de 18 octombrie 2016. În acest sens actuala propunere legislativă rămâne fără obiect.
În raport de obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Victor Paul DOBRE
	PREŞEDINTE, 
Iulian IANCU


	SECRETAR,
Constantin AVRAM 
	SECRETAR, 
Radu Bogdan ȚÎMPĂU


       Șef serviciu,Sofia Chelaru                                                                                  

                                                                                                          Consilier parlamentar, Viorica Petrașcu
   Consilier parlamentar, Elena Hrincescu

